ΑΠΌΦΑΣΗ ΤΟΥ ΣΥΜΒΟΥΛΊΟΥ της 19ης Δεκεμβρίου 2011 για τον διορισμό μέλους της Επιστημονικής και Τεχνικής Επιτροπής (2011/865/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 134, Έχοντας υπόψη τη γνώμη της Ευρωπαϊκής Επιτροπής, Εκτιμώντας τα ακόλουθα: (1) Με την απόφασή του της 22ας Ιανουαρίου 2008 (1), το Συμβούλιο διόρισε τα μέλη της Επιστημονικής και Τεχνικής Επιτροπής («επιτροπή») για τη χρονική περίοδο από τις 22 Ιανουαρίου 2008 έως τις 22 Ιανουαρίου 2013. (2) Μετά τον θάνατο του κ. Juan Antonio RUBIO RODRÍGUEZ, κενώθηκε θέση στην επιτροπή. Ως εκ τούτου, θα πρέπει να διορισθεί νέο μέλος, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κ. Cayetano LÓPEZ διορίζεται μέλος της Επιστημονικής και Τεχνικής Επιτροπής σε αντικατάσταση του κ. Juan Antonio RUBIO RODRÍGUEZ για το υπόλοιπο της θητείας του, η οποία λήγει στις 22 Ιανουαρίου 2013. Άρθρο 2 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, 19 Δεκεμβρίου 2011.

[Source: multi_eurlex | Tokens: 949]